Þórhildur Sunna Ævarsdóttir, þingflokksformaður Pírata, segir að henni hafi ekki verið formlega meinað að heimsækja Rússland. Forseti rússneska þjóðþingsins vill að það verði gert vegna skýrslu hennar um stöðu Krímtatara og alvarleg mannréttindabrot á Krímskaga.
Þórhildur Sunna Ævarsdóttir vonast til að ekkert verði úr hótun Rússa og hún geti farið í vettvangsferð til Rússlands sem fyrirhuguð er í haust.
Það er bara að bíða og sjá hvort þetta verði formlega niðurstaðan. Ég vona auðvitað ekki.
Þeim ber auðvitað lagaleg skylda til að vinna með skýrsluhöfundum Evrópuráðsþingsins að þeim verkefnum sem Evrópuráðsþingið felur þeim.
Steingrímur J. Sigfússon forseti Alþingis sagði á fundi með Vyacheslav (Vjaheslav?) Volodin forseta dúmunnar að rétt væri að beina athugasemdum að Evrópuráðsþinginu sjálfu en ekki skýrsluhöfundi.
Skýrslan og innihald hennar er orðin að ályktun Evrópuráðsþingsins sem slíks og hættir að tilheyra mér að einhverju marki
að öðru en því að ég var flutningsmaður þessarar skýrslu og þessarar ályktunar.
Þórhildur segir yfirstjórn Evrópuráðsþingsins meðvitaða um ummæli Volodins.
Forseti Dúmunnar hefur sem slíkur ekkert umboð til þess að banna mér að fara til Rússlands
Ég hugsa að það sé ekki nema það verði formlega einhver viðbrögð við þessari kröfu þingforsetans sem Evrópuráðið bregst við.